Sacrosancte Dei ecclesie Sancti Vincentii martiris que est infra muros Matisconum. Ego David presbiter dono pro remedio anime mee unam vineam et unum campum in pago Matisconense, in villa Cardonaco; et est illa vinea sita ab una parte vinea Sancte Marie, ab altera Sancti Vincentii, et campus est ille quem Garlannus dedit matri mee. Hec omnia concedo Sancto Vincentio ad mensam fratrum et faciant quicquid voluerint. S. David qui fieri et firmare rogavit. S. Marie sororis ejus. S. Duranni. Hactum est hoc regnante Rotberto rege.